stanford-oval/wikipedia huggingface dataset:
אח"י בת שבע
אסון משאית התחמושת > חבלה מצרית

הנחתת עמדה בנמל הצבאי לתיקונים ובאותה עת התמקמה בנמל עקבה חוליית אנשי צפרדע מצריים שפעלו כדי להטביע את הבת שבע. בוצעה פעילות הגנתית נגד צוללים שכללה, הטלות מטענים מתפוצצים ובדיקות קוער תכופות. ב-5 בפברואר 1970, חדרו צוללים מצריים שיצאו מעקבה לנמל הצבאי באילת והצמידו מוקשי עלוקה לשתי האוניות שעמדו ברציף וחמקו לעקבה. מפיצוץ המוקשים הוטבעה ספינת עזר 'אח"י בת גלים (ת-81)' ששקעה בצמוד לרציף.
המוקש התפוצץ ופער חור בממדים של 4X7 מטר. הצוות התורן של הנחתת, בראשות סגן המפקד סגן גדליהו ביליג הפעיל את מנועי הספינה, שאב את המים שחדרו למחסן בקירור חירום, והצליח להנחית את הספינה בחוף הצפוני באילת. ובכך מנע את טביעתה.

תא"ל בנימין תלם שהיה באותה עת ראש מחלקת ים, מונה לרכז את פעילות החילוץ של הנחתת. באותה עת לא הייתה עדיין קיימת יכולת הספנה לבת שבע באילת. 

תחת תא"ל ביני תלם עבד צוות של מספנת חיל הים בשיתוף עם אנשי יחידה 707 שהשתמש בסירות גומי וקרשים לאטום זמנית את החור שנפער בתחתית. נבנתה מחיצה אטומה (לימים הותקנה דלת אטומה שנקראה בשם דלת רמ"חים) במחצית אורך המחסן שאפשר לנחתת להגיע להחפה בחוף הנחיתה שמדרום לנמל הצבאי. צוות מקצועי בראשותו של יצחק ברוקמן הכין את המשטח כולל פלטות מתכת עם גריז שהונחו במקום, ובסיוע שני טרקטורי דחפור די-9 הצליחו אנשי יחידה 707 להעלות את השליש הקדמי של הנחתת על החוף. דבר שאפשר לתקן את החור שנפער כתוצאה מהפיצוץ והנחתת שבה לפעילות.
תקופת התיקון נוצלה גם לבצע שיפורים שהמרכזי שביניהם התקנת שני מנועים ב'שיטת שוטל'. ומכלי נטל שרוקנו במהירות ובכוח הכובד ובכך שיפרו את כושר התמרון של הנחתת ואפשרו לה לצאת במעמס מלא ללא בעיות מחוף ההעמסה.
בקיץ 1970 בוצע תרגיל מבצעי מלא יחד עם גדוד טנקים של חטיבה 7 בפיקודו של אורי אור, והנחתת הייתה מוכנה להשתתף במבצע נחיתה אם וכאשר יידרש.
אסון משאית התחמושת > העברת פיקוד

באוגוסט 1970, העביר סרן שאול חורב את הפיקוד על הבת שבע לסרן מייק אלדר.
ב-22 באפריל 1971 בדרכה משארם א-שייח' לאילת התנגשה הנחתת עם אוניית סוחר יוגוסלבית 'אומיס'. מפקד הנחתת שנקרא לגשר הבחין במצב ותגובתו המהירה לסובב את הנחתת מנעה נזק רב. כלי השיט נצמדו בחוזקה. דלת האטימה לא נפרצה אך הטנקים זזו הצידה וגרמו להטיה.
אסון משאית התחמושת > מלחמת יום הכיפורים

במלחמת יום הכיפורים תוכננה בזירת ים סוף פעולת איגוף ימי שכלל הנחתת כוחות משוריינים בהיקף של אוגדה בחוף המערבי של מפרץ סואץ על ידי נחתות חיל הים. לשם כך בנה חיל הים את כוח הנחיתה ובוצעו תרגולים רבים. מטרת מבצע האיגוף הימי, שכונה מבצע אור ירוק, הייתה אחת מהשתיים: לחדור לעומק מצרים דרך 'ואדי ספגה', לאגוף את הצבא המצרי הפרוס לאורך תעלת סואץ ולתקוף אותו מעורפו ("אור ירוק" גדול) או לכבוש את הגדה המערבית של מפרץ סואץ ולתפוש את שדות הנפט מורגן ובלעים בצפון המפרץ (אור ירוק" קטן) כדי שישמשו נושא למשא ומתן.
בתקופת המלחמה התארגן במפרץ שארם א-שייח' כח נחיתה שכלל גדוד צנחנים בפיקוד עמוס ירון וחטיבת טנקים 274 בפיקוד אל"ם יואל גונן ויחידה 88 - דב לבן בפיקוד רס"ן יוסף יודלביץ. כלי השיט להעברת הכוחות היו אח"י בת שבע, והנחתות מסדרת 'שיקמה', אח"י אופיר ואח"י שבא ושלוש הנחתות מסדרת 36 מטר. הכוחות הועמסו לכלי השיט לקראת יציאה. לאחר המתנה של יומיים בוטל המבצע מחשש להסתבכות והצורך בכוחות לזירות הלחימה העיקריות.
אסון משאית התחמושת > שדרוג מערכת ההנעה

מנועי הנחתת היו בהספק חלש יחסית לגודלה. אורכה הרב הקשה על תמרון בנמל ובנחיתה. בשנת 1974 הותקנו על סיפון הירכתיים שני מנועי מאייבך עם מדחף ב'שיטת שוטל' הניתנים להפניה 360 מעלות. מפקדה צבי מור החל לתמרן בצורה טובה יותר.
אסון משאית התחמושת > אדם בים

ב-18 באוגוסט 1976 נפל אחד המכונאים רב"ט ידידיה יצחק מאח"י בת שבע בעת הפלגת אימונים מדרום לאי טיראן. היה זה לקראת רדת החשיכה והמכונאי הלך לבדו לבדוק פעילות המנועים החיצוניים. לאחר שהובחנה היעדרותו החלו חיפושים אך הוא לא נמצא ונחשב כנעדר.
אסון משאית התחמושת > גלריה

אח"י בת שבע במעמס מלא של רכב קרבי משורין בתרגיל בזירת ים סוף.
הכנת אח"י בת שבע לאחר אסון משאית התחמושת, ינואר 1970.
שלד המשאית שנותר לאחר הפיצוץ 26 ינואר 1970.
תיקון החבלה באח"י בת שבע על ידי לוחמי 707 כולל צלילות בתוך המחסן.
נחיתת מסוק על אח"י בת שבע' 1970.
טנק עולה למחסן אח"י בת שבע.
אח"י בת שבע שתוקנה מנזקי הפיצוץ וחזרה לפעילות, עוגנת בנמל שארם א-שייח', 1971.
טעינת טנקים באח"י בת שבע במסגרת תרגיל 'הרף עין' נובמבר 1972.
אח"י בת שבע בתרגיל מדקדק מנחיתה רכב קרבי משורין במפרץ אילת, מימין נחתת 36 מטר, מאחוריה נחתת דגם 'שקמה' 22 באוגוסט 1973.
זירת הים התיכון

אחרי חתימת הסכם השלום בין ישראל למצרים, ביוני 1979, עלתה פלגת הנחתות כולל אח"י בת שבע צפונה דרך תעלת סואץ, והתבססה בנמל אשדוד.
זירת הים התיכון > האיגוף הימי במלחמת לבנון

כשירות - לקראת המבצע סבלה הבת שבע מתקלה באחד ממנועי המאייבך. חיל הים לא הצליח להתגבר על התקלה בזמן. ומהירותה הייתה פחות מ-10 קשר. כלי הרק"מ הועמסו בקרבת אשדוד ויצאו להפלגה ארוכה עד לחוף אוואלי בין צור לצידון. קיבולת הנחתת עשתה אותה לכלי השיט החשוב ביותר להעברת כמות רבה של כלי רכב קרביים באיגוף ימי, לחוף האוואלי בין צור לצידון.
נחיתה ראשונה - לקראת חצות 6 ביוני 1982 הנחיתה שייטת הנחתות בחוף אל-אוואלי בין צור לצידון. כח שכלל 9 טנקי "מגח", 28 נגמ"שים, 3 תותחים מתנייעים 175 ו-155 מ"מ, מוביל תחמושת "אלפא", שני דחפורים D7‏, 750 צנחנים. אח"י בת שבע, ואחריה נחתות ה60 מ' אח"י אכזיב ואח"י אשדוד.
סבב נחיתה שני - ב-7 ביוני, העמיסו הנחתות כח תגבורת מחוף נהריה. תמונת המצב של האוגדה הנוחתת דרשה תגבור בלי להמתין לחשיכה. הנחתות 60 מטר שהיו מהירות יותר הגיעו להנחתה בשעה 14:00 המבנה הטופוגרפי אפשר לתותח מחבלים מהכפר בוקסתא לירות על הנחתות. הלחץ היה רב והנחיתה בוצעה תחת הפגזה. בשעה 15:00 הנחיתה אח"י בת שבע כשפגזים נופלים בקרבתה. תותח המחבלים נמצא בין בתי מגורים ולא הושמד על ידי כוחות צה"ל. הונחתו 2 טנקי מגח, 25 נגמ"שים, שני תותחים מתנייעים.
סבב נחיתה שלישי ב-8 ביוני בוצעה העברת משאיות תחמושת ורכב קשר מחוף נהריה לחוף אל-אוואלי.

איגוף צידון ב-8 הועלה הצורך להעביר את הכח שנע בציר החוף בדרך הים כדי להימנע מהתכתשות קרקעית במבואות צידון. שלוש הנחתות העבירו 66 נגמ"שים ו-400 צנחנים מחוף מעגן הדלק בזהרני לחוף אל-אוואלי. 

הספקת תחמושת ב־16 ביוני העמיסו 'אח"י בת שבע' ו'אח"י אכזיב' בחוף נהריה 24 משאיות תחמושת וקומנדקר שהונחתו בחוף אל-אוואלי.
איגוף בירות ב-7 - 8 באוגוסט הועברה חטיבת שריון לג'וניה ואגד ארטילרי לנמל ביירות על ידי אוניית גל-נוע מגויסת עם אח"י מעוז, שלוש הנחתות, ואח"י בת גלים 2.
החזרת כוחות - החל מ-22 באוגוסט ועד 8 בספטמבר פינו שלוש הנחתות מנמל ביירות לחוף נהריה: שתי חטיבות שריון ואגד ארטילרי, כ-600 טנקים, תותחים, וכלי רכב.
ציון לשבח יחידתי - פעולותיה של 'אח"י בת שבע' והנחתות האחרות זכו להערכה רבה. כבר תוך כדי המלחמה ציין שר הביטחון, אריאל שרון, לשבח את חיל הים.

בפקודת יום שפורסמה ב-14 ביוני 1982נאמר בין היתר כי: ”חיל הים הפליא לעשות בשליטה מלאה על נתיבי הים, בהנחתת כוחותינו ובכך תרם את חלקו לשיתוף הפעולה המופתי, הבין זרועי והבין חילי. ... בפעולת חיל הים הייתה דוגמה מובהקת של גישה עקיפה”.
על פעילות הנחיתה בלבנון ופעולות נוספות זכתה שייטת הנחתות בציון לשבח יחידתי ממפקד חיל הים עמי אילון. כתב הצל"ש נמסר לאל"ם מייק אלדר שהיה מפקד היחידה במלחמת לבנון הראשונה.
זירת הים התיכון > גלריה

קציני אח"י בת שבע בתדרוך בחוף ההעמסה.
סרן דני כרמלי בגשר אח"י בת שבע בתנועה ליעד הנחיתה.
הנחתת אח"י בת שבע נושאת רכב קרבי וחיל רגלים בשיט לנחיתה הראשונה.
על הנחתת בדרך לשפך האוואלי 6 ביוני 1982
הנחתת אח"י בת שבע מתקדמת ליעד עם מדחף שמאלי חסר. הצילום מספינת הפיקוד אח"י גאולה
הנחתת "בת שבע" בסבב השני, 7 ביוני 1982
צוות אח"י בת שבע בהפוגה בין הנחיתות במלחמת לבנון.
העלאת נגמ"שים לסיפון אח"י בת שבע בחוף נהריה
הנחתת נגמ"שים בחוף אוולי בלבנון מאח"י בת שבע.
נחיתה שלישית בחוף אוולי אח"י בת שבע מביאה משאיות מים ודלק, 8 יוני 1982.
הווי ותרבות

סיפונה הארוך והרחב של הנחתת אפשר לערוך בה אירועים שונים, כמו חגיגת הסדר המרכזי באזור בו נמצאה. התזמורת הפילהרמונית נגנה עליו. אנשי צוות ערכו בו חתונות.
מפקדי הנחתת

| 0 | 1 | 2 | 3 | 4 | 5 |
| --- | --- | --- | --- | --- | --- |
רשימת המפקדים 
|  | תקופת כהונה כמפקד הספינה | הערות | תמונה |  |  |
| צבי גבעתי | 1969 | הבאת האנייה לישראל |  |  |  |
| שאול חורב | יולי 1969 - אוגוסט 1970 | אסון משאית התחמושת |  |  |  |
| מייק אלדר | אוגוסט 1970 - 1971 |  |  |  |  |
| חיים גבע |  | כמפקד הפלגה |  |  |  |
אריה מרמרי: 
| יוסי לוי | 1972 -1973 | במהלך מלחמת יום הכיפורים.  |  |  |  |
אהרון שפיר: 
| צבי מור | 1974 | מנועי שוטל - שיפור תמרון הנחתת |  |  |  |
| יוסף מרום | 1976 | אובדן חייל בים |  |  |  |
| שאול חורב | 1977 | חודשיים להכשרת מרדכי דקל. |  |  |  |
| מרדכי דקל | 1977 -1978 | תרגילי הנחתה גדולים הנצלת דבור משרטון במצרי מילאן. |  |  |  |
| שי שלם | 1978 | סיום השירות בזירת הים האדום |  |  |  |
| דני כרמלי | נובמבר 1981 - 1983 | בעת הזירה הימית במלחמת לבנון |  |  |  |
גרשון נווה: 
| יצחק קרמונה | 1983 – 1984 | סיום שירות הנחתת בחיל הים |  |  |  |
לוח אירועים

| 0 | 1 | 2 | 3 | 4 | 5 |
| --- | --- | --- | --- | --- | --- |
אירועים בשירות אח"י בת שבע 
| תאריכים | אופי הפעילות | מקום התרחשות | תיאור הפעילות |  |  |
| אפריל 1969 | רכישה | דאר א-סלאם טנזניה | רכישת המעבורת |  |  |
| מאי 1969 | הספנה | מומבסה קניה | תיקוני המעבורת והפיכתה לנחתת. |  |  |
| 23 יוני 1969 | הצבר כח | מעגן שארם א-שייח' | הגעת הנחתת אח"י בת שבע |  |  |
| נובמבר 1969 | כושר מבצעי | מפרץ אילת | הכנסה לכשירות כנחתת |  |  |
| 23 בינואר 1970 | פיצוץ | נמל אילת | אסון משאית התחמושת 24 הרוגים. |  |  |
| קיץ 1970 | כושר מבצעי | מפרץ דהב | תרגיל מבצעי מלא |  |  |
| 5 בפברואר 1970 | חבלה | נמל אילת | קומנדו מצרי מדביק מוקשי עלוקה. הנחתת מורצת לחוף הצפוני ולא טובעת. |  |  |
| 22 באפריל 1971 | התנגשות | מפרץ אילת | התנגשות בלילה עם אוניית סוחר יוגוסלבית 'אומיס' נזק מועט. |  |  |
| נובמבר 1972 | תרגיל נחיתה | בקרבת שארם א-שייח' | הרף עין הופעלו כל כלי השיט של זירת ים סוף. |  |  |
| 22 אוגוסט 1973 | תרגיל מודל לנחיתה | מפרץ אילת ליד רס א-טנטור | תרגיל מדקדק מדמה נחיתה במפרץ סואץ אור אדום ואור ירוק. |  |  |
| נובמבר 1973 | בדיקת מעבר | מפרץ סואץ | בת שבע מופעלת כדורסת מוקשים לפני מעבר מיכליות |  |  |
| 8 ינואר 1974 | פיצוץ מוקש | מפרץ סואץ מול א-טור | מוקש ימי מתפוצץ בקרבת אח"י בת שבע, אין נזקים. |  |  |
| ב-18 באוגוסט 1976 | אדם בים | מדרום לאי טיראן | מכונאי רב"ט ידידיה יצחק יצא לבדוק מנועים בחושך ונעלם |  |  |
|  |  |  | מלחמת לבנון הראשונה |  |  |
| חצות 6 ביוני 1982 | נחיתה ראשונה | חוף אל-אוואלי בין צור לצידון | 'אח"י בת שבע' ראשונה ואחריה 'אח"י אכזיב' ו'אח"י אשדוד' |  |  |
| 7 ביוני, | סבב נחיתה שני | מנהריה לאוואלי | העברת תגבורת והנחתה באור יום תחת הפגזה. |  |  |
| 8 ביוני | סבב נחיתה שלישי | מחוף נהריה לחוף אל-אוואלי | העברת משאיות תחמושת ורכב קשר על ידי שלוש הנחתות |  |  |
| 8 - 9 ביוני | איגוף צידון | מחוף "מעגן" בזהרני לחוף אל-אוואלי | העברת 66 נגמ"שים ו-400 צנחנים על ידי שלוש הנחתות |  |  |
| 16 ביוני | הספקת תחמושת | בחוף אל-אוואלי | הונחתו 24 משאיות תחמושת וקומנדקר על ידי 'אח"י בת שבע' ו'אח"י אכזיב' |  |  |
| 7 - 8 באוגוסט | איגוף בירות | ג'וניה נמל בירות | העברת חטיבת שריון לג'וניה ואגד ארטילרי לנמל ביירות. |  |  |
| 22 באוגוסט - 8 בספטמבר 1982 | החזרת כוחות | מנמל ביירות לחוף נהריה | פינוי שתי חטיבות שריון ואגד ארטילרי שלוש הנחתות |  |  |
לקריאה נוספת

שאול חורב ואריה אורן, אח"י בת שבע - שנה אחת ואירועים רבים בה (יוני 1969 – יוני 1970), קתדרת חייקין לגאואסטרטגיה, המרכז לחקר מדיניות ואסטרטגיה ימית, אוניברסיטת חיפה, 2021
מייק אלדר, שייטת 13, סיפורו של הקומנדו הימי, ספרית מעריב, 1993, ע'41, 425,433-432, 438, 441, 582,608, 610, 612.
מייק אלדר, שייטת 11, הקרב על הצל"ש ספרית מעריב, 1996, ע' 65 – 71
דב רוזנטל, אלבום כלי שיט חיל הים, מפקדת חיל הים, 1990, ע' 73–74.
ביאורים

↑  בחלק מימי המלחמה הוחלף יוסי לוי על ידי אריה מרמרי, שכן לוי היה גם המפל"ג והיה עליו לטפל בהכנת שאר הנט"קים למבצעים
↑  התמונה מתקופה מאוחרת יותר.
הערות שוליים

↑  שאול חורב, מנהיגותו של אלוף בוצר -צ'יטה, באתר "משמר המורשת הימית", 12 בנובמבר 2012
↑  מייק אלדר, שייטת 11 עמ' 60.
↑  מייק אלדר, שייטת 11
ע' 68-69.
↑  איתן הבר, זאב שיף ודני אשר, המלחמה, הוצאת ידיעות אחרונות  ע' 39.
↑  צילום במאמר "דרושות עובדות במקום הכרזות", דבר, 15 ביוני 1979
↑  המקור- מדור חינוך מספן כח אדם, דפי הסבר למפקד - חיל הים במלחמת "שלום הגליל", יוני 1982.
↑  צילום יוסי בן-חנן
↑  צילום יוסי בן-חנן
↑  מייק אלדר, ע'69-68.
↑  מייק אלדר, שייטת 11 שייטת 11 ע' 72.
↑  מקבץ צילומים מהתרגיל הגדול, אל"ם שאול נגר  באתר יד לשריון
↑  מייק אלדר, "שייטת 11" עמ' 94.
| --- | --- |
בקרת זהויות :  NLI: 987009910975605171  VIAF: 4162478818937461397   WorldCat (עם VIAF): 4162478818937461397 
מסוק נוחת על סיפון אח"י בת שבע
מפקד חיל הים אלוף עמי אילון מוסר למייק אלדר את כתב הצל"ש ליחידת הנחתות, אוגוסט 1993
ג'יימס קומי

ג'יימס קומי (משמאל) עם נשיא ארצות הברית ברק אובמה וראש ה-FBI היוצא רוברט מולר (מימין), בטקס מינויו לראש ה-FBI, ספטמבר 2013
ג'יימס בריין "ג'ים" קומי הבן (באנגלית: .James Brien "Jim" Comey Jr; נולד ב-14 בדצמבר 1960) משפטן אמריקאי שכיהן כסגן התובע הכללי של ארצות הברית, סגן נשיא והיועץ המשפטי של חברת לוקהיד מרטין, וראש ה-FBI (ספטמבר 2013 - מאי 2017). במהלך כהונתו כראש ה-FBI הוביל את חקירת פרשת המיילים המסווגים של הילרי קלינטון וכן את חקירת קשרי מקורבי דונלד טראמפ עם ממשלת רוסיה בעת התערבותה בבחירות.
ביוגרפיה

קומי נולד ביונקרס שבמדינת ניו יורק, בגיל 10 עבר עם משפחתו לעיירה אלנדייל שבניו ג'רזי. ב-1977 הוא ואחיו הצעיר נכלאו והוחזקו תחת איומי אקדח בידי אנס שפרץ לביתם, השניים הצליחו להימלט ולהזעיק את המשטרה.
ב-1982 סיים לימודי תואר ראשון בלימודי דתות ובכימיה בקולג' ויליאם ומרי וב-1985 סיים תואר JD במשפטים באוניברסיטת שיקגו.
קומי נשוי ואב לחמישה.
ביוגרפיה > קריירה משפטית

לאחר לימודיו שימש עוזרו המשפטי של השופט ג'ון מ. ווקר בבית המשפט הפדרלי לערעורים במנהטן, שם נחשף לפשע המאורגן של חמש המשפחות והחליט להיות תובע. בתפקידו הבא עבד בפירמת עורכי הדין Gibson, Dunn & Crutcher בניו יורק. ב-1987 מונה לעוזר התובע של מחוז דרום ניו יורק וב-1993 הוביל את התביעה של ג'ון גמבינו, ראש המאפיה המקומית באשמת סחיטה באיומים ורצח. לאחר המשפט עבר לריצ'מונד שבווירג'יניה ובמשך שלוש שנים שימש שותף בפירמת עורכי הדין McGuire Woods עם התמחות בהגנות במשפט הפלילי ובליטיגציה מסחרית. במקביל לימד בבית הספר למשפטים של אוניברסיטת ריצ'מונד.
ב-1996 מונה לעוזר התובע של מחוז מזרח וירג'יניה. במסגרת זו טיפל בתיק הפיגוע במתחם חיילי ארצות הברית בחובאר והביא להגשת 14 כתבי אישום נגד חשודים בפעולות טרור. כמו כן שימש יועץ משפטי לוועדת סנאט בפרשת וייטווטר בה היו מעורבים בני הזוג הילרי וביל קלינטון. בעקבות פיגועי 11 בספטמבר מונה בינואר 2002 לתובע מחוז דרום ניו יורק, תפקיד בו נדרש להוביל תביעות נגד פעילי טרור ומשלחיהם. במקביל לפעילות המלחמה בטרור, הוביל מאבק בעבירות צווארון לבן, משרדו הגיש שורת כתבי אישום נגד מנהלי חברות ובנקאי השקעות בהם של חברת Adelphia, WorldCom ו-Imclone וכן כתב אישום נגד מרתה סטיוארט שהסתיים בהרשעתה. הוא הוביל את בדיקת החנינה שהעניק נשיא ארצות הברית ביל קלינטון למארק ריץ' והחליט שלא להגיש כתב אישום בנושא.
בדצמבר 2003 מונה על ידי הנשיא ג'ורג' ווקר בוש להסגן התובע הכללי של ארצות הברית, תפקיד בו כיהן עד אוגוסט 2005. בשנת 2004 שימש לפרק זמן ממלא מקומו של התובע הכללי ג'ון אשקרופט והתעמת עם בכירים בבית הלבן לאחר שסירב לאשר פעילות האזנות הסתר ללא צווים של הסוכנות לביטחון לאומי, ויחד עם ראש ה-FBI רוברט מולר איים להתפטר אם לא יבוצעו בה שינויים, שאכן בוצעו לבסוף על ידי הנשיא בוש.
לאחר שעזב את משרד המשפטים מונה לסגן נשיא והיועץ המשפטי של חברת לוקהיד מרטין, ב-2011 עבר לשמש יועץ משפטי בקרן הגידור ברידג'ווטר.
ביוגרפיה > ראש ה-FBI

קומי נבחר על ידי נשיא ארצות הברית ברק אובמה לכהן כראש ה-FBI, ביולי 2013 אושר בסנאט מינויו לתקופה של 10 שנים וב-4 בספטמבר החל לכהן בתפקיד.
ביולי 2016 הודיע כי ה-FBI החליט לסגור את החקירה נגד מזכירת המדינה לשעבר הילרי קלינטון בפרשת המיילים המסווגים. ב-28 באוקטובר 2016, כ-11 ימים לפני הבחירות לנשיאות בהן התמודדה קלינטון, הודיע על פתיחת החקירה מחדש עקב גילוים של מיילים נוספים. יומיים לפני הבחירות הודיע כי החליט שלא לשנות את ההמלצה המקורית שלא להעמיד לדין את קלינטון. שתי החלטות אלו מיקדו נגדו ביקורת מצד גורמים במערכת הפוליטית, בתחילה מצד המפלגה הרפובליקנית ותומכי דונלד טראמפ ואחר כך מצד המפלגה הדמוקרטית ותומכי קלינטון. לאחר הבחירות האשימה קלינטון את קומי בהפסדה.
ב-20 במרץ 2017 הודיע קומי כי ה-FBI חוקר את המעורבות הרוסית בבחירות, כולל תיאום פוטנציאלי בין ממשלת רוסיה לקמפיין של טראמפ. ב-9 במאי 2017 פוטר על ידי טראמפ לאחר פרסום דו"ח סגן התובע הכללי רוד רוזנשטיין שהמליץ להדיח את קומי עקב תפקודו בחקירת שרת הדואר האלקטרוני של הילרי קלינטון. רוזנשטיין האשים את קומי בהתנהגות החורגת מהנהלים כאשר דיבר על החקירה במסיבת עיתונאים ב-5 ביולי 2016 וכן על המכתב ששלח לקונגרס, 11 ימים לפני הבחירות לנשיאות, בו הודיע על פתיחת החקירה מחדש.
לאחר פיטוריו החליט רוזנשטיין למנות תובע עצמאי מיוחד לחקירת פרשת ההתערבות הרוסית בבחירות והקשרים עם הממשל, ולתפקיד מונה ראש ה-FBI שקדם לקומי, רוברט מולר. לאחר מכן דווח בניו יורק טיימס כי מזכר שכתב קומי בפברואר 2017 טען כי טראמפ ביקש ממנו לסגור את החקירה של היועץ לביטחון לאומי לשעבר, מייקל פלין, וכי טראמפ אמר לדיפלומטים רוסיים בשיחה בחדר הסגלגל כי פיטורי "קומי המטורלל" הורידו "לחץ מרוסיה". ב-8 ביוני 2017 העיד קומי בפני ועדת המודיעין של הסנאט, במסגרתה האשים את טראמפ וממשלו כשקרנים וכן שהנשיא עודד אותו לסגור את החקירה הפלילית של פלין.
באפריל 2017 נבחר על ידי הטיים מגזין כאחד ממאה האנשים המשפיעים בעולם.
בשנת 2020, כהונתו של קומי כראש ה-FBI עובדה למיני סדרה של רשת Showtime בשם "The Comey Rule"; הוא גולם על ידי ג'ף דניאלס.
הערות שוליים

1 2 3  James Comey: From Allendale to head of the FBI, ‏bergencounty.com, (ארכיון)
↑  James B. Comey Former Deputy Attorney General, אתר הבית הלבן
1 2  Meet Martha’s Prosecutor, ניו יורק אובזרבר, 16 במרץ 2003
↑  Who is James Comey: 7 things to know about the FBI director, אתר CNN, ‏30 באוקטובר 2016
↑  FBI Director's Notes Contradict Gonzales's Version Of Ashcroft Visit, וושינגטון פוסט, 17 באוגוסט 2007
↑  F.B.I. Chief James Comey Is in Political Crossfire Again Over Emails, הניו יורק טיימס, 28 באוקטובר 2016
↑  Clinton blames Comey letters for defeat, פוליטיקו, 12 בנובמבר 2016
↑  Comey Tried to Shield the F.B.I. From Politics. Then He Shaped an Election,‏ הניו יורק טיימס, 22 באפריל 2017
↑  Comey Confirms FBI Probing If Trump Campaign Colluded With Russia,‏ NBC News, 20 במרץ 2017
↑  עמרי נחמיאס‏, במהלך חקירות קשריו לרוסיה: טראמפ פיטר את ראש ה-FBI, באתר וואלה, 10 במאי 2017
↑  סוכנויות הידיעות, "ראש ה-FBI פוטר כמה ימים אחרי שביקש עוד כסף לחקירת המעורבות הרוסית", באתר ynet, 10 במאי 2017
↑  ראש ה-FBI לשעבר מונה לתובע מיוחד בחקירת קשרי טראמפ ורוסיה, באתר הארץ, 18 במאי 2017
↑   קומי: טראמפ פיטר אותי כדי להשפיע על החקירה הרוסית, באתר הארץ, 8 ביוני 2017
↑  John McCain, James Comey: The World’s 100 Most Influential People, Time, ‏גיליון 1–8 במאי, 2017
| --- | --- |
בקרת זהויות :  NLI: 987007403867705171  PLWABN: 9810591591005606  GND: 1154658813  ISNI: 0000 0000 4822 0337  LCCN: no2004077346  NKC: pna2018994258  SUDOC: 227424042  VIAF: 16938946   WorldCat (עם VIAF): 16938946
פיליס לוגן

| --- | --- |

פיליס לוגן, 2014
 לידה:  11 בינואר 1956 (בת 69) פייזלי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1977 
 מקום לימודים:  הקונסרבטוריון המלכותי של סקוטלנד 
 בן או בת זוג:  קווין מקנלי (1994–?) 
 פרסים והוקרה:  פרס גילדת שחקני המסך למשחק מצוין לאנסמבל שחקנים בסדרת דרמה (2013)  פרס באפט"א לשחקן המבטיח בתפקיד ראשי בסרט (1984) 
 פרופיל ב-IMDb
 
פיליס מרגרט לוגן (באנגלית: Phyllis Margaret Logan; נולדה ב-11 בינואר 1956) היא שחקנית סקוטית.
ביוגרפיה

לוגן נולדה בפייזלי שבסקוטלנד. למדה בבית ספר התיכון ג'ונסטון שברנפרוושייר. אחר כך למדה ב"אקדמיה המלכותית הסקוטית למוזיקה ודרמה". ב-1977 סיימה את לימודיה עם מדליית זהב על שם ג'יימס ברידי.
עם סיום הלימודים הצטרפה לתיאטרון הרפרטוארי דאנדי. ב-1979 עזבה את התיאטרון כדי להופיע על הבמות באדינבורו. כמו כן עבדה גם בטלוויזיה הסקוטית. בהפקת "The White Bird Passes" של בי-בי-סי סקוטלנד הכירה את התסריטאי והבמאי מייקל רדפורד. ב-1982 הוא ליהק את לוגן לתפקיד הראשי, ג'ייני, בסרטו הראשון "זמן אחר, מקום אחר". על תפקידה זה זכתה בפרס השחקנית הטובה ביותר בפסטיבל הסרטים של טאורמינה ובפרס איבנינג סטנדרד לשחקנית הטובה ביותר בשנת 1983, וכן בפרס באפט"א לקולנוע לשחקנית החדשה המבטיחה ביותר לשנת 1984.
ב-1996 השתתפה בסרטו של מייק לי "סודות ושקרים". היה לה תפקיד קבוע כליידי ג'יין פלשהם בסדרת הטלוויזיה "לאבג'וי". לוגן סיפקה את קולה ל"סוצאנג" (IngSoc) בעיבוד הקולנוע ל"1984" ודיבבה את המפלצת מלוך נס בסרט האנימציה "Freddie as F.R.O.7". היא השתתפה בסדרת תסכיתי הרדיו "Coming Alive" ו-"Baggage". הייתה אהובתו של פרוסט בסדרה "A Touch of Frost" בפרק "If Dogs Run Free". בסדרת הדרמה "אחוזת דאונטון" גילמה לוגן את סוכנת הבית, גברת יוז, בכל שש העונות של הסדרה.
ביוגרפיה > חיים אישיים

לוגן נשואה לשחקן קווין מקנלי ולהם בן, דייוויד, שנולד ב-1996. בני הזוג מתגוררים בצ'יזוויק.
הערות שוליים

↑  "Renfrewshire Council - Education". Scotsman.com. 2008-04-22. נבדק ב-2013-02-13.
↑  "Every Picture Tells a Story" (press release), james-scott.com, 12/20/1984. Retrieved 2015-05-18.
↑  תמר גלבץ, סקוטית בשבי האיטלקי -"זמן אחר, מקזם אחר" ,בימוי ותסריט: מייקל רדפורד, שחקנים: פיליס לוגאן, ג־ובאני מארילו, כל העיר, 16 בנובמבר 1984
↑  The Glasgow Herald via GoogleNews, Aug 1, 1983. Retrieved 2015-05-18.
↑  Janie Lawrence, "I'll stay in Downton Abbey as long as I can says Phyllis Logan | Express Yourself", Daily Express, 29 October 2012. Retrieved 2013-03-14.
| --- | --- |
בקרת זהויות :  NLI: 987007325756405171  PLWABN: 9810575387705606  BnF: cb14200092j (data)  CANTIC: a10935307  GND: 1179499131  ISNI: 0000 0001 1751 4639  LCCN: no2002011416  NKC: xx0124346  NTA: 157374211  SUDOC: 06918402X  VIAF: 24812137   WorldCat (עם VIAF): 24812137
סביבתנות

כדור הארץ כפי שהוא נראה מהחללית אפולו 17. תצלום היסטורי זה, המכונה תמונת גולת השיש הכחולה, עזר בהבאת נושא הסביבתנות לעין הציבור.
סְבִיבָתָנוּת (Environmentalizm) היא השקפה הממוקדת בשימור, שיקום או שיפור הסביבה הטבעית וזכויותיה. התנועה הסביבתנית קוראת לשינוי טכנולוגי, מדיני ואישי על מנת שאלו יתאימו לתנאי הסביבה ולשמירה על המאזן האקולוגי.
זיהוי הבעיה

המחקר המדעי בתחום האקולוגיה כמו גם הגידול של טביעת הרגל האקולוגית האנושית בעקבות הגידול באוכלוסין, בצריכה של חומרי גלם וביצירת זיהום, הובילו לכניסה הדרגתית של חשיבה סביבתית לתוך הספירה החברתית, החל מתחילת המהפכה התעשייתית ועד לתחילת המאה ה-20. משמעות הדבר הייתה בעיקר התמודדות עם בעיות בריאות מקומיות שנגרמו עקב התיעוש הכבד – לעובדים בתעשייה ולתושבי הערים, כמו גם הקמתן של שמורות טבע.
החל משנות ה-60, וצאת ספרה של רייצ'ל קרסון אביב דומם, החלה לתפוס תאוצה תפיסה הוליסטית ועמוקה יותר, שהתמקדה בבעיות בעלות מישור ארצי ולאחר מכן עולמי – הרס נהרות, כריתת יערות הגשם, הכחדת מינים, התחממות עולמית, הידלדלות שכבת האוזון, השפעת רעלים על מארג המזון ועוד. אף על פי שתפיסה זו לא הייתה חדשה באופן כללי, היא הייתה חדשה בתרבות המערבית. ובנוסף למתחים בין מעמדות כלכליים ובין תרבויות שונות, התחזקו מאוד שני קונפליקטים חדשים – הקונפליקט בין הדור הנוכחי לדורות העתיד, וזה בין המין האנושי לשאר מיני היצורים החיים.
בניסיון לענות על דאגות אלו הוקמו מוסדות פוליטיים וחברתיים רבים: מוסדות אקדמיים לחקר קשרי הגומלין בין האדם לסביבה, התפתחות הכלכלה הסביבתית, מפלגות וארגונים "ירוקים", תקנות וחוקים במדינות, אמנות ומוסדות בין-לאומיים להגנה על הסביבה וכן התקדמות בטכנולוגיות "ירוקות". ניסיונות אלו הביאו להצלחות רבות, גרמו לשינוי תודעתי נרחב, והאטו במקרים רבים את הגידול הפוטנציאלי של השפעת האדם על הסביבה, אולם כמעט לפי כל הפרמטרים השפעה זו לא פחתה, ובקרב מדענים רבים, כמו גם הוגים ואנשי ציבור מכרסמת דאגה עמוקה מפני התדרדרות סביבתית-חברתית מהירה. עוד בשנות ה-60 הצהיר הכלכלן קנת בולדינג כי "כל מי שמאמין שצמיחה מעריכית יכולה להמשיך לנצח בעולם סופי – הוא משוגע או כלכלן". עם העשורים התחזקה אמונה זו וב-1992, לדוגמה, כ-1,700 מדענים פרסמו הצהרה משותפת הנקראת: "אזהרת מדעני העולם לאנושות", שנחתמה גם על ידי למעלה מ-50% מזוכי פרס נובל במדעים שחיו באותה תקופה. ההצהרה טענה שמגמות נוכחיות של פיתוח "עלולות לשנות את עולם החי עד כדי כך שהוא לא יהיה מסוגל לקיים את החיים בדרך שאנו מכירים. שינויים יסודיים הם הכרחיים אם אנו רוצים להימנע מן ההתנגשות שאליהן מובילה דרכנו הנוכחית."
מקורות השראה ומחלוקת

אידאולוגיה זו, שבאה לידי ביטוי גם בספרים כמו "גבולות לצמיחה", ובהקמת ענף הכלכלה האקולוגית, שואבת את השראתה מתוך תובנות מעולם האקולוגיה והפיזיקה. היא מנסה לנתח את החברה האנושית באופן הוליסטי ומערכתי כמעוגנת בתוך העולם הטבעי, ושואפת להגיע לחברה בת קיימא – חברה המסוגלת להתקיים במשך דורות רבים. דבר זה עומד פעמים רבות בהתנגשות עם אידאולוגיות נגדיות: הן אידאולוגיות התומכות בגידול אוכלוסין ללא גבול על רקע מסורות דתיות או לאומניות, והן עם האידאולוגיה הקפיטליסטית-מודרנית המצמצמת את הטבע לכדי "משאבי טבע" פאסיביים שיש לנהל אותם בחוכמה על מנת להביא למקסימום את הצמיחה הכלכלית שהיא טובה, הכרחית ואפשרית; רואה באדם צרכן בלתי נלאה, עצמאי שאינו תלוי באחרים (בניגוד לרעיון של מארג יחסים אקולוגי), ושליט כל-יכול של הטבע המוגבל רק על ידי יכולת ההמצאה שלו.